《题何仁仲园亭二首 其一》
明代·胡应麟

采采白蘋洲，三湘欲尽头。危栏云梦夕，飞阁洞庭秋。

渔父持竿过，灵妃结佩游。武昌新水发，迟我木兰舟。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。